תיקי אפשטיין

תיקי אפשטיין הם אוסף מסמכים המפרט את פעילותו הפלילית של עבריין המין, הפדופיל המורשע ואיש ההון האמריקאי ג'פרי אפשטיין ושל שותפיו. אחד המסמכים המוכרים ביותר באוסף זה הוא רשימת אפשטיין, המכילה לכאורה שמות של לקוחות מפורסמים ואנשי ציבור שאיתם קיים אפשטיין סחר בנערות קטינות. בעקבות מעשיו של אפשטיין, שכללו טיפוח מעגל חברתי שבו דמויות ציבוריות בכירות בהן פוליטיקאים וסלבריטאים, קיימות בארצות הברית תאוריות קשר על פיהם הרשימה נוהלה במטרה לסחוט את אנשי הציבור שהיו שותפיו לסחר, ואף תאוריה על פיה  אלא רצח שנועד להגן על לקוחותיו מהליכים פליליים ומדין ציבורי.

גודלם של המסמכים עולה על 300 ג'יגה-בייט של נתונים, בתוספת מדיה אחרת, המאוחסנים במערכת ניהול התיקים סנטינל של ה-FBI. אלו כוללים את רשימת אנשי הקשר של אפשטיין, יומני הטיסות של מטוסיו, התכתבויות בין אנשים שונים, תמונות וסרטונים, ומסמכי בית משפט נוספים בעניינו. חלקם של המסמכים פורסמו לציבור בצורה ערוכה ומצונזרת, בהם רשימת אנשים בולטים שונים שטיילו עם אפשטיין או היו בקשר איתו, שפורסמה בצורה חלקית במיוחד.

אחד המסמכים המרכזיים בפרשה הוא "הספר השחור של אפשטיין" - מסמך בן 97 עמודים המורכב משמות, מספרי טלפון, כתובות דואר אלקטרוני וכתובות בית שנלקח על ידי עובד באחוזתו של אפשטיין. הספר פורסם באופן ערוך ב"גוקר" ב-2015, ובאופן מלא ב- ב-2019. ספר מרכזי שני בפרשה, שזכה לכינוי "הספר השחור הקטן השני של אפשטיין", פורסם על ידי Business Insider בשנת 2021, וכתיבתו מתוארכת לאוקטובר 1997. לדברי , גיליין מקסוול, חברתו של אפשטיין, היא זו שערכה את הספר. בראון טענה כי הספר היה ספר טלפונים עבור בני הזוג ולא ספר לקוחות, והאישים המוזכרים בו אינם בהכרח לקוחותיו של אפשטיין.

ניתן לגשת לאימיילים והקבצים אשר אושרו לפרסום על ידי ה-FBI, דרך בחשבון הג'ימייל של אפשטיין בכתובת jmail.world .

 רקע 
ממוזער|ליטל סנט ג'יימס, שזכה לכינוי "האי של אפשטיין", בעקבות היותו מוקד עבירות המין שלו
עבריין המין והפדופיל ג'פרי אפשטיין הואשם בחלק מהעבירות הפליליות אותן ביצע בשנת 2006, וחתם על עסקת טיעון בעניינן ב-2008. הוא נעצר שוב בעניין עבירות נוספות שביצע בשנת 2019, ומאוחר יותר נמצא מת בתאו.

אפשטיין טיפח חוג חברתי נרחב שכלל דמויות ציבוריות בהן פוליטיקאים בכירים וסלבריטאים. לאחר התפוצצות הפרשה בתקשורת ומותו של אפשטיין, עלו תאוריות קשר, לפיהן שמר אפשטיין את רשימת לקוחותיו עמם סחר בנערות למטרות מין, לתפוצה רבה בארצות הברית. על פי התאוריות, אפשטיין השתמש ברשימות כדי לסחוט את לקוחותיו, ולפי טענות נוספות הלקוחות היו אלו שרצחו את אפשטיין בתאו לאחר שנעצר.

התיקים אוחסנו במסגרת חקירת הפרשה במערכת התיקים של ה-FBI, לשכת החקירות הפדרלית של ארצות הברית, ותוכנם חשוף באופן חלקי לציבור. עם השנים הצטברו עדויות והוכחות רבות לקיומם של הרשימות, למרות טענות חוזרות ונשנות מצד עיתונאים ואישי ציבור בכירים בארצות הברית כי הרשימות מעולם לא התקיימו. לאורך מספר שנים מאז מותו של אפשטיין משתחררים חלקים מהרשימות באופן הדרגתי לציבור הרחב, אולם זה נעשה כאשר חלקים רבים מתוכנן מושחר, ופרטים משמעותיים רבים ממנו אינו נשארים חסויים.

 היסטוריה 
ממוזער|מפגינים קוראים לפרסום תיקי אפשטיין
הטענות לקיומה של רשימת אפשטיין החלו להישמע מיד לאחר מותו, ב-2019. חשיפה ראשונה של תוכן מהקבצים הייתה שנים אחר כך. בשנת 2023, ארבע שנים לאחר , הורתה השופטת  מניו יורק על פרסום לציבור של מסמכים משנת 2015 מתיק תביעת הדיבה נגד גיליין מקסוול, בת זוגו לשעבר ושותפתו לפלילים של אפשטיין. ניתנה לכל מי ששמו הופיע במסמכים האפשרות לערער במטרה להסיר את שמו מהן עד 1 בינואר 2024, ועל פי פסק הדין, לאחר מכן המסמכים יפורסמו. המידע שנחשף בסופו של דבר היה ברובו ידוע לציבור עוד לפני הפרסום. בין האנשים שהוזכרו בפרסום זה הנסיך אנדרו מאונטבאטן-וינדזור מבריטניה, נשיאי ארצות הברית ביל קלינטון ודונלד טראמפ, מושל ניו מקסיקו ביל ריצ'רדסון, עורך הדין אלן דרשוביץ, הזמר מייקל ג'קסון והפיזיקאי סטיבן הוקינג. רובם הוזכרו במסמכים כבדרך אגב ולא הואשמו בעבירה פלילית. מגלה הדוגמניות הצרפתי , שהואשם בהתעללות מינית על ידי אחת מקורבנותיו של אפשטיין, התאבד בשנת 2022 בפריז, בזמן שהיה תחת חקירה בגין אונס וסחר בקטינים למטרות מין.

 ממשל ביידן 
במהלך  בשנים 2021 ל-2025, האשימו פוליטיקאים רבים בארצות הברית, כולל בעלי ברית של טראמפ, שקיימת רשימת לקוחות נוספת של אפשטיין שלא נחשפה על ידי הממשל. קאש פאטל, שבהמשך היה לראש ה-FBI, קרא לטראמפ לשחרר את הרשימה אם ייבחר. במהלך ועידה של  ביוני 2024, האשים דונלד טראמפ ג'וניור את ממשל ביידן בשמירה על הרשימה תחת מעטה סודיות במטרה להגן על פדופילים משורותיהם. באוקטובר קרא ג'יי. די. ואנס, סגנו של טארמפ במרוץ לנשיאות, לשחרר את הרשימה במלואה.

טראמפ עצמו לא הזכיר את המסמכים רבות בתקופה זו, אף על פי שהעלה בוועידת הפעולה הפוליטית השמרנית ב-2015 חשד לקשר בין אפשטיין לביל קלינטון. במסגרת  בבחירות לנשיאות ארצות הברית 2024, הודיע דונלד טראמפ כי הוא מתכוון לפרסם את הרשימות לציבור כאשר ייבחר לתפקיד הנשיא. בראיון שנערך ביוני 2024 עם פוקס ניוז, טראמפ ענה כן לשאלה האם ישנה את סיווג הסודיות של הקבצים. בראיון שנערך בספטמבר עם לקס פרידמן, הצהיר טראמפ כי "לא תהיה לו בעיה" לשחרר תיקים נוספים מהפרשה ו"כנראה" שיפרסם לציבור את רשימת הלקוחות. למרות הצהרותיו, לאחר שנבחר אמר כי המסמכים הם בדיות שחוברו על ידי חברי המפלגה הדמוקרטית היריבה.

 ממשל טראמפ 
ממוזער|הנשיא דונלד טראמפ והתובעת הכללית פאם בונדי במענה לשאלה על ג'פרי אפשטיין
התובעת הכללית של ארצות הברית, פאם בונדי, נשאלה ב-21 בפברואר 2025, על ידי עיתונאי פוקס ניוז  האם משרד המשפטים יפרסם את רשימת לקוחותיו של אפשטיין, והשיבה כי היא בודקת את הנושא, לאחר שקיבלה הנחיה תואמת מהנשיא טראמפ. שישה ימים מאוחר יותר, היא פרסמה מסמכים נוספים הקושרים פרשה, אך אלו לא הכילו מידע משמעותי חדש. לנוכח אכזבת הציבור מהמסמכים היא דרשה שראש ה-FBI קאש פאטל יספק לה את החומר הנרחב שביקשה ממנו במקור. מייקל זיידל, ראש מחלקת הפצת הרשומות והמידע של ה-FBI התנגד להוראתה של בונדי ונאלץ להתפטר. בהמשך, עבד ה-FBI על רשימות אפשטיין במשך שבועיים. במסמכים אלו מצאה הלשכה עשרות שמות של ידוענים ואנשי ציבור, בהם טראמפ עצמו.

המודעות הציבורית לקיומן של הרשימות זכתה לתנופה משמעותית בשנת 2025 בעקבות ציוץ בטוויטר של אילון מאסק, האיש העשיר בעולם באותה תקופה ומקורב לשעבר לנשיא ארצות הברית דונלד טראמפ, שטען כי שמו של הנשיא מופיע בה. הציוץ הועלה במסגרת , ויומיים לאחר מכן נמחק. בהמשך פרסם התנצלות כללית על כמה מהפוסטים שפרסם אודות הנשיא.

משרד המשפטים של ארצות הברית תחת  פרסם תזכיר ב-7 ביולי, על פיו רשימת אפשטיין אינה קיימת, וקבע כי "לא נמצאו ראיות מהימנות לכך שאפשטיין סחט אישים בולטים כחלק ממעשיו". התזכיר נתקל בספקנות מצד פרשנים פוליטיים מכל הקשת הפוליטית האמריקאית, בהם אלכס ג'ונס מימין וג'ון אוליבר משמאל.

ב-4 בספטמבר פרסם הפעיל הפוליטי ג'יימס או'קיף, מייסד קבוצת הימין "פרויקט וריטאס", הקלטה בה נשמע ראש המבצעים המיוחדים בפועל של משרד המשפטים האמריקאי, ג'וזף שניט, מכיר בקיומם של מסמכי אפשטיין, באומרו שיש "אלפי עמודים של תיקים" וכי "הם יסירו כל אדם רפובליקני או שמרן בקבצים האלה, וישאירו את כל האנשים הליברלים והדמוקרטים בקבצים האלה".

בנובמבר פרסמו אישים מהמפלגה הדמוקרטית בוועדת הפיקוח של בית הנבחרים סדרה של מיילים הקשורים לפרשת אפשטיין, בהם כתב בין היתר כי "הכלב שלא נבח הוא טראמפ", וצוין כי טראמפ "בילה שעות" עם אחת הקורבנות של אפשטיין.

 חוק שקיפות תיקי אפשטיין 
ב-18 בנובמבר 2025 העביר בית הנבחרים של ארצות הברית את  ברוב של 427 נגד 1. הסנאט אישר פה אחד את הצעת החוק באותו היום, ולמחרת חתם עליה הנשיא טראמפ, מה שדרש באופן רשמי ממשרד המשפטים לשחרר את התיקים לעיון הציבור בתוך 30 יום.

לאורך 30 הימים שלאחר מכן שחרר המשרד תוכן רב הקשור בתיקי אפשטיין. הפרסומים כללו תמונות וחומרי חקירה רבים, בהם עשרות אלפי דפים. ב-19 בדצמבר, המועד האחרון לפרסום שקבע החוק, שחרר המשרד כמה עשרות אלפי מסמכים מתיקי אפשטיין, אך לא את כל מיליוני המסמכים.

המידע שפורסם ספג ביקורת נרחבת בארצות הברית עקב השחרות רבות שנעשו במטרה להסתיר שמות מעורבים בפרשה בניגוד לחוק שעבר. על פי הטענות, המסמכים מושחרים באופן שלא מאפשר לציבור הרחב להבין מיהם העבריינים והמקורבים של אפשטיין, והם חלקיים במיוחד, באופן המקשה על על הציבור לגבש עמדה בנושא. כמו כן עלתה ביקורת ציבורית רבה נוספת בעניין.

 תיאוריות קשר הקשורות לאפשטיין 

 מותו של אפשטיין 
מותו של ג'פרי אפשטיין באוגוסט 2019, אשר נקבע רשמית כהתאבדות בתאו בבית המעצר במנהטן בזמן שהמתין למשפט בגין עבירות סחר מיני בקטינות, עורר שורה של תאוריות קונספירציה הטוענות כי למעשה נרצח כדי למנוע ממנו לחשוף מידע מפליל על אנשי ציבור ובעלי השפעה עימם היה בקשר, בהם נשיא ארצות הברית לשעבר ביל קלינטון, הנשיא דונלד טראמפ, והנסיך אנדרו; תומכי התאוריות מצביעים על כשלים חמורים שנחשפו בהתנהלות הכלא בליל מותו, ובהם אי־תפקוד מצלמות אבטחה ורישומים כוזבים של סוהרים, כנסיבות המעוררות ספק בגרסה הרשמית, אף שחקירות פדרליות לא מצאו ראיות לקיומה של קונספירציה או לרצח וקבעו כי מדובר בשילוב של רשלנות מערכתית והתאבדות.

קישורים חיצוניים

 הערות שוליים 

קטגוריה:ג'פרי אפשטיין
קטגוריה:ארצות הברית: עבירות מין
קטגוריה:2025 בארצות הברית
קטגוריה:נשיאות דונלד טראמפ השנייה